als_Latn dik_Latn ron_Latn
Arrestohen dy persona, të dyshuar si autorë të vendosjes së tritolit në shkallët e një lokali dhe në një automjet në Elbasan, ngjarje të ndodhura në maj të këtij viti. Operacioni blic u krye nga Prokuroria e Krimeve të Rënda.
Në pranga kanë rënë shtetasit Gentian Kllogjri dhe Thanas Thoma, të dy të moshës 38 vjeç.
Me 22 maj 2017, rreth 150 gr tritol C4 u gjetën në shkallët e lokalit në lagjen ‘Emin Matraxhiu’ ne Elbasan. Lokali ishte në pronësi te shtetasit L.D.
Pakoja bombë ishte futur brenda një këpucë dhe kjo e fundit ishte lidhur me një telefon, e cila u çaktivizua nga forcat xheniere.
Po sipas policise, dy te arrestuarit dyshohen si autore te vendosjes se ekspozivit ne automjetin e biznesmenit F.V po ne Elbasan, me 6 maj 2017.
Policia vijon hetimet për kapjen e personave të tjerë të përfshirë në veprimtari kriminale.
Materialet i kaluan Prokurorisë së Rrethit Gjyqësor Elbasan për veprime të mëtejshme për veprën penale “Shkatërrimi i pronës me eksploziv, mbetur në tentativë” dhe “Prodhimi dhe mbajtja pa leje e armëve luftarake dhe e municionit”.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn ind_Latn als_Latn